Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 471/13/4401	Komárno, 1.6.2015
EEČ : 2-30-88-2015

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Komárno zo dňa 15.4.2014, spisová značka 2 Pv 471/13/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na tom skutkovom základe, že  v školskom roku  2012/2013 v období od 1. septembra 2012 až do 30. júna 2013  v mieste svojho trvalého bydliska XXXXX  ako matka svojho školopovinného maloletého syna XXXXX, narodeného XXXXX, ktorého v uvedenom období mala vo svojej výlučnej starostlivosti a opatere, tohto v uvedenom období vydala nebezpečenstvu spustnutia tým, že namiesto toho, aby ako rodič dbala, aby jej syn  v zmysle zákonnej úpravy školskej dochádzky ako povinnej podľa § 19 odsek 2 zákona číslo 245/2008 Z. z. o výchove a vzdelávaní v znení neskorších predpisov riadne navštevoval šiesty ročník na XXXXX, mu z nedbanlivosti umožnila, aby  zostával doma, a tým jej maloletý syn bez ospravedlnenia zameškal 174 vyučovacích hodín, a to aj napriek tomu, že obvinená bola v uvedenom období školou opakovane písomne aj telefonicky upozornená na neplnenie povinnej školskej dochádzky jej maloletým synom XXXXX a k náprave v tomto období nedošlo.

Uznesením prokurátora Okresnej prokuratúry Komárno zo dňa 15.4.2014, spisová značka 2 Pv 471/13/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Prokurátor Okresnej prokuratúry Komárno  uznesením sp. zn. 2Pv 471/13/4401-13 z 15. apríla 2014 rozhodol v zmysle § 216 odsek 1 Trestného poriadku o podmienečnom zastavení trestného stíhania vedeného proti obvinenej XXXXX, narodenej XXXXX trvale bytom  XXXXX, ÚXXXXX, pre prečin  ohrozovania mravnej výchovy mládeže podľa § 211 odsek 1 písmeno b) Trestného zákona  na tom skutkovom základe, že  v školskom roku  2012/2013 v období od 1. septembra 2012 až do 30. júna 2013  v mieste svojho trvalého bydliska v XXXXX  ako matka svojho školopovinného maloletého syna XXXXX, narodeného XXXXX, ktorého v uvedenom období mala vo svojej výlučnej starostlivosti a opatere, tohto v uvedenom období vydala nebezpečenstvu spustnutia tým, že namiesto toho, aby ako rodič dbala, aby jej syn  v zmysle zákonnej úpravy školskej dochádzky ako povinnej podľa § 19 odsek 2 zákona číslo 245/2008 Z. z. o výchove a vzdelávaní v znení neskorších predpisov riadne navštevoval šiesty ročník na XXXXX mu z nedbanlivosti umožnila, aby  zostával doma, a tým jej maloletý syn bez ospravedlnenia zameškal 174 vyučovacích hodín, a to aj napriek tomu, že obvinená bola v uvedenom období školou opakovane písomne aj telefonicky upozornená na neplnenie povinnej školskej dochádzky jej maloletým synom XXXXX a k náprave v tomto období nedošlo.
	
Podľa § 216 odsek 2 Trestného poriadku jej bola stanovená skúšobná doba 12 mesiacov, ktorá začala plynúť dňom 3. mája 2014, t. j. od právoplatnosti uznesenia o podmienečnom zastavení trestného stíhania.

V zmysle § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Skúšobná doba u obvinenej uplynula 3. mája 2015. Obvinenej rozhodnutím o podmienečnom zastavení trestného stíhania nebola uložená povinnosť nahradiť škodu a neboli jej uložené ani iné obmedzenia.

Po uplynutí skúšobnej doby bol zabezpečený odpis z registra trestov, výpis z evidencie priestupkov z Okresného úradu XXXXX a bola vyžiadaná správa od Obvodného oddelenia Policajného zboru XXXXX a Mestského úradu XXXXX so zameraním, či sa obvinená počas skúšobnej doby dopustila priestupku alebo iného protiprávneho konania.

Z obsahu doručených listín bolo zistené, že v priebehu skúšobnej doby obvinená viedla riadny život, nedopustila sa žiadneho trestného činu ani priestupku a negatívne poznatky o nej nie sú známe. Možno teda konštatovať, že obvinená viedla riadny život počas celej skúšobnej doby.

Vzhľadom na to, že u obvinenej boli splnené zákonné podmienky vyslovenia, že sa v skúšobnej dobe podmienečného zastavenia trestného stíhania osvedčila, rozhodol som tak, ako je to uvedené vo výrokovej časti tohto uznesenia. 	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Škvára
prokurátor